**TPO Fondacija za najbolji strip**

**Nastripaj nasilje**

**Opšti uslovi učešća na konkursu:**

* Konkurs je otvoren do **1.decembra 2015**.;
* Konkurs je otvoren za sve autore i autorice uzrasta od 15 do 21 godinu;
* državljane Bosne i Hercegovine sa mjestom prebivališta u Bosni i Hercegovini;
* Svaki učesnik/učesnica konkursa može poslati po jedan rad dimenzija A3 u ne više od četiri stranice;
* Strip može biti urađen klasičnim ili digitalnim tehnologijama;
* U procesu izrade prijavljenog rada može učestvovati više autora/autorica (scenarista, crtač, kolorista i sl.);
* Sve radove koji do 01. decembra 2015. stignu na našu e-mail ili poštansku adresu ocjenjuje stručni žiri (Elma Softić-Kaunitz, Jakov Čaušević i Neven Misaljević);
* Radovi autora/ca koji prođu užu selekciju će imati priliku učestvovati u kolektivnoj izložbi najboljih strip radova. Izložba će biti održana na DAN LJUDSKIH PRAVA 10.12.2015. u sali Jevrejske opštine, ul. Hamdije Kreševljakovića 59, Sarajevo, kada će se održati i promocija stripova NIRA (drugo izdanje), Bauk FemiNauk (30 epizoda) i književnosti za mlade „Nirini izazovi“;
* Na promociji će biti proglašeni pobjednici konkursa koji će imati priliku sudjelovati u narednim aktivnostima TPO Fondacije posvećenim općenito ljudskim pravima. Napominjemo da autori/ice mogu dobiti samo jednu nagradu za jedan autorski rad;
* O rezultatima konkursa, promocije stripova i otvaranju izložbe i dodjeli nagrada učesnici/ce će biti na vrijeme obaviješteni/e;
* Autori/ice nagrađenog stripa bit će direktno obaviješteni/e;
* TPO Fondacija Sarajevo nema obavezu vraćanja materijala i zadržava pravo korištenja i objavljivanja, bez naknadnog odobrenja i/ili bez plaćanja nadoknade autoru/ici;
* Autori/ce garantuju originalnost stripova prijavljenih na konkursu;
* Automatski će biti isključeni iz konkursa svi stripovi za koje se utvrdi da su preuzeti od drugog/e autora/ice ili za koje se utvrde eventualne nepravilnosti po pitanju autorstva;
* Strip ne smije zahtijevati odobrenje treće osobe;
* Učešćem na konkursu, svi/e učesnici/e pristaju na propozicije konkursa;
* TPO Fondacija ne snosi odgovornost u slučaju zlouptrebe autorskih stripova prijavljenih na konkurs od strane učesnika/ca na konkursu, i/ili trećih osoba.